सुपारी लेकर हत्या करने वाले 3 आरोपी गिरफ्तार
ससुर की जायजाद हथियाने के लिए दामाद ने 15 हजार की सुपारी देकर तीन आरोपियों से हत्या करवाई थी। इस मामले में पुलिस ने आरोपी दामाद को पहले ही गिरफ्तार कर जेल भेज दिया था। शुक्रवार को सुपारी लेने वाले तीन आरोपियों को भी पकड़ लिया है। रानीपुर थाना प्रभारी निकिता विल्सन ने बताया इस मामले में आरोपी किशोर, मदन व पंजाब उर्फ पंजू फरार चल रहे थे। उन्हें परसठानी , डहुआढाना तथा गजामाल से गिरफ्तार कर लिया है।
यह है पूरा मामला
खमालपुर गांव में 2 दिसंबर को घोड़ाडोंगरी-बैतूल मार्ग पर सड़क किनारे झाड़ियों में एक वृद्ध का शव मिला था। शव की पहचान मुलताई तहसील के खरसाली गांव के पूरन पवार 45 साल के रूप में हुई थी। चार दिसंबर को शव की शिनाख्त होने के बाद पुलिस ने खरसाली गांव जाकर परिजनों व ग्रामीणों के बयान लिए और मृतक के मोबाइल की सीडीआर रिपोर्ट से हत्या के दिन किन-किन लोगों से बात की, इसकी जानकारी जुटाई। पुलिस ने शक के आधार पर मृतक के दामाद बलराम पवार को हिरासत में लेकर पूछताछ की तो उसने हत्या करना कबूल कर लिया। आरोपी दामाद ने ससुर की जायजाद हथियाने के लिए खड़कवाल निवासी किशोर, मदन व करजू को 5-5 हजार रुपए कुल 15 हजार रुपए की सुपारी देकर ससुर की हत्या करवाई। खमालपुर के पास लाकर पत्थरों से मृतक के सिर पर चोट पहुंचाकर हत्या कर झाड़ियों के किनारे शव फेंक दिया था।
रानीपुर। हत्या करने वाले तीन आरोपी पुलिस गिरफ्त में।
hin_Deva hin_Deva hin_Deva hin_Deva bho_Deva